11 Ka bona leholimo le buleha, ’me, bonang! pere e tšoeu.+ Ea e palameng o bitsoa ea Tšepahalang+ le oa ’Nete,+ ’me o ahlola le ho loana ka ho loka.+ 12 Mahlo a hae ke lelakabe la mollo,+ ’me o roetse mefapa-hlooho e mengata hloohong.+ O na le lebitso+ le ngotsoeng leo ho seng ea le tsebang haese eena, 13 ’me o apere seaparo sa ka ntle se fafalitsoeng ka mali,+ ’me lebitso leo a bitsoang ka lona ke Lentsoe+ la Molimo. 14 Hape, mabotho a neng a le leholimong a ne a mo latela ka lipere tse tšoeu, ’me a ne a apere line ea boleng bo botle, e tšoeu, e hloekileng. 15 Molomong oa hae ho tsoa sabole+ e telele e bohale, e le hore a ka hlatha lichaba ka eona, ’me o tla li lisa ka molamu oa tšepe.+ Hape o hatakela sehatelo+ sa veine sa bohale ba khalefo ea Molimo+ ea Matla ’Ohle. 16 Seaparong sa hae sa ka ntle, esita le seropeng sa hae, o na le lebitso le ngotsoeng, Morena oa marena le Khosi ea likhosi.+